బుధవారం, 14 అక్టోబరు 2020 (15:50 IST)
ఈ రోజు ఉదయాన్నే శోభానాయుడు మరణవార్త వినగానే నేను నిర్ఘాంతపోయాను. శోభానాయుడు గొప్ప కూచిపూడి కళాకారిణి. నృత్య కళకే జీవితాన్ని అంకితం చేసిన గొప్ప కళాకారిణి ఆమె. ఆ స్థాయి కళాకారులు మళ్ళీ వస్తారా అనేది పెద్ద ప్రశ్నే. శ్రీ వెంపటి చిన్న సత్యం తర్వాత ఆయన శిష్యురాలిగా ఆయనంత ఖ్యాతినీ, కీర్తిని కూచిపూడి నృత్య కళకు తీసుకొచ్చిన గొప్ప కళాకారిణి ఆమె. వారితో నాకు వ్యక్తిగతంగా ఎంతో పరిచయం ఉంది.
ఒకరిని ఒకరు అభిమానించుకొని ప్రశంసించుకునే కళాకారులం. ఈమధ్య కాలంలో కరోనా వచ్చిన సమయంలో ఆమె చేసిన ఓ నృత్య గేయం కూడా చూశాను. అది చూసినప్పుడు నాకూ ఎంత ముచ్చట కలిగిందంటే శారీరకంగా ఇబ్బంది ఉన్నా సరే దాన్ని అధిగమించి సమాజం కోసం కరోనా గురించి స్పందించి ప్రజల్ని చైతన్యం చేయడం కోసం ఆడారు, పాడారు అంటే గనుక కళాకారిణిగా ఆమెకు కళల పట్ల ఉన్న అభిమానం, సమాజం పట్ల ఉన్న అభిమానం ఎంతో అర్థమైంది.
ఆమెకి వెంటనే నా ప్రశంసలు కోటి గారి ద్వారా తెలియజేయగా దానికి స్పందనగా ఆమె కూడా నాకు కృతజ్ఞతగా శుభాకాంక్షలు పంపించారు. ఇక అదే మా ఇద్దరి మధ్య జరిగిన ఆఖరి సంభాషణ. వారు నన్ను కలవాలని కూడా అనుకున్నారు. నన్ను తనతో ఓ వేదిక మీద చూడాలని కూడా ఆమె అనుకున్నారు. ఆమె నన్ను కలవాలనుకుంటున్నట్టు సంగీత దర్శకుడు కోటి నాకు ఫోన్లో చెప్పారు. నేను కోటిని ఆమె నంబర్ అడిగి తీసుకున్నా. నేనే ఆమెకు ఫోన్ చేస్తానని కూడా చెప్పా. ఆ తర్వాత ఆమె నాకు ఓ వాయిస్ మెసేజ్ పంపారు.
'మెగాస్టార్ చిరంజీవిగారికి... మీ అభిమానుల మనుసుల్లో శాశ్వతంగా హీరోగా నిలిచిపోయిన మా చిరు గారికి అనేక వందనాలు. కోటి గారితో మీరు నా గురించి ప్రస్తావించిన అంశాలు విని చిన్నపిల్లలా ఎగిరి గంతేశాను. మనసు ఆనందంతో ఉప్పొంగిపోయింది. గాలిలో తేలిపోయింది. మీమీద నాకున్న అభిమానం మాటల్లో చెప్పలేను. ఒకవిధంగా చెప్పాలంటే అది మాటలకందని ఆరాధన. నవరసాలను మీ కళ్లలో పలికించి చిటికెలో పండించి మా మనసుల్ని గెలిపిన మహారాజు మీరు.
ఈ గడ్డుకాలం అయిపోయాక మేం చేయబోయే మొదటి ప్రదర్శనకు మీరు, కోటి గారు అతిథులుగా రావాలి అని భవిష్యత్తులో జరగబోయే కార్యక్రమానికి నన్ను ఆహ్వానించారు. తప్పకుండా వస్తానని కూడా వారికి చెప్పాను. అలాంటి శోభానాయుడు ఈరోజు మనముందు లేకపోవడం దురదృష్టకరం. ఆమె ఆత్మకు శాంతి చేకూరాలని ఆ భగవంతుడిని ప్రార్థిస్తున్నాను అన్నారు మెగాస్టార్ చిరంజీవి.
budhavaaram, 14 aktobaru 2020 (15:50 IST)
ee roju udayaanne sobhaanaayudu maranavaarta vinagaane nenu nirghaantapooyaanu. sobhaanaayudu goppa koochipudi kalaakaarini. nrutya kalake jeevitaanni ankitam chesina goppa kalaakaarini aame. aa sthaayi kalaakaarulu mallee vastara anedi pedda prasne. shree vempati chinna satyam tarvaata aayana shishyuraaligaa aayananta khyaatinii, keertini koochipudi nrutya kalaku teesukochina goppa kalaakaarini aame. vaaritho naaku vyaktigatamgaa entho parichayam undi.
okarini okaru abhimaaninchukoni prasamsinchukune kalaakaarulam. eemadhya kaalamlo karona vachina samayamlo aame chesina oo nrutya geyam kuudaa chushanu. adhi chusinappudu naakuu entha muchhata kaligindante saareerakamgaa ibbandi unna sare daanni adhigaminchi samajam kosam karona gurinchi spandinchi prajalni chaitanyam cheyadam kosam aadaaru, paadaaru ante ganuka kalaakaarinigaa aameku kalala patla unna abhimanam, samajam patla unna abhimanam entho ardhamaindi.
aameki ventane naa prasamsalu koti gaari dwara teliyajeyagaa daaniki spandanagaa aame kuudaa naaku krutagnatagaa subhaakaankshalu pampinchaaru. ika adhe maa iddari madhya jarigina akhari sambhaashana. vaaru nannu kalavaalani kuudaa anukunnaru. nannu tanatho oo vedika meeda chuudaalani kuudaa aame anukunnaru. aame nannu kalavalanukuntunnattu sangeeta darsakudu koti naaku fonlo cheppaaru. nenu kotini aame nambar adigi teesukunna. nene aameku fon chestaanani kuudaa cheppa. aa tarvaata aame naaku oo vais messeg pampaaru.
'megastar chiranjeevigaariki... mee abhimaanula manusullo saasvatamgaa heeroga nilichipoyina maa chiru gaariki aneka vandanaalu. koti gaaritho meeru naa gurinchi prastaavinchina amsaalu vini chinnapillala egiri gantesanu. manasu aanandamtho uppongipoyindi. gaalilo telipoyindi. meemeeda naakunna abhimanam maatallo cheppalenu. okavidhamgaa cheppalante adhi maatalakandani aaraadhana. navarasaalanu mee kallalo palikinchi chitikelo pandinchi maa manasulni gelipina maharaju meeru.
ee gaddukalam aipoyaka mem cheyaboye modati pradarsanaku meeru, koti gaaru atithulugaa ravali ani bhavishyattulo jaragaboye kaaryakramaaniki nannu aahvaaninchaaru. tappakunda vastaanani kuudaa vaariki cheppaanu. alanti sobhaanaayudu eeroju manamundu lekapovadam duradrushtakaram. aame aatmaku saanti chekuuraalani aa bhagavantudini praarthistunnaanu annaru megastar chiranjeevi.